ddrg/super_eurlex huggingface dataset:
Fógra le haghaidh na n-ábhar sonraí a mbeidh feidhm ag na bearta sriantacha maidir leo, ar bearta iad dá bhforáiltear i gCinneadh 2011/235/CBES ón gComhairle agus Rialachán (AE) Uimh. 359/2011 ón gComhairle a bhaineann le bearta sriantacha atá dírithe ar dhaoine agus ar eintitis áirithe i bhfianaise na staide san Iaráin

(2022/C 433/13)

Tugtar an fhaisnéis seo a leanas ar aird na n-ábhar sonraí i gcomhréir le hAirteagal 16 de Rialachán (AE) 2018/1725 ó Pharlaimint na hEorpa agus ón gComhairle (1).

Is é is bunús dlí don oibríocht phróiseála sin Cinneadh 2011/235/CBES (2), arna chur chun feidhme le Cinneadh Cur Chun Feidhme (CBES) 2022/2234 ón gComhairle (3), agus Rialachán (AE) Uimh. 359/2011 ón gComhairle (4), arna chur chun feidhme le Rialachán Cur Chun Feidhme (AE) 2022/2230 ón gComhairle (5).

Is é RELEX.1 in Ard-Stiúrthóireacht an Chaidrimh Sheachtraigh - RELEX Ardrúnaíocht na Comhairle (Ardrúnaíocht) rialaitheoir na hoibríochta próiseála seo, ar féidir dul i dteagmháil leis ag:

Comhairle an Aontais Eorpaigh An Ardrúnaíocht RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË

rphost: sanctions@consilium.europa.eu

Is féidir dul i dteagmháil le hOifigeach Cosanta Sonraí ARC ag:

An tOifigeach Cosanta Sonraí

data.protection@consilium.europa.eu

Is é cuspóir na hoibríochta próiseála liosta na ndaoine atá faoi réir bearta sriantacha a bhunú agus a nuashonrú i gcomhréir le Cinneadh 2011/235/CBES, arna chur chun feidhme le Cinneadh Cur Chun Feidhme (CBES) 2022/2234, agus Rialachán (AE) Uimh. 359/2011, arna chur chun feidhme le Rialachán Cur Chun Feidhme (AE) 2022/2230.

Is daoine nádúrtha iad na hábhair sonraí sin a chomhlíonann na critéir maidir le liostú arna leagan síos i gCinneadh 2011/235/CBES agus i Rialachán (AE) Uimh. 359/2011.

Áirítear ar na sonraí pearsanta arna mbailiú na sonraí is gá chun an duine lena mbaineann a shainaithint i gceart, an ráiteas ar chúiseanna agus aon sonraí eile a bhaineann leis.

Féadfar pé sonraí pearsanta a bhaileofar a roinnt, de réir mar is gá, leis an tSeirbhís Eorpach Gníomhaíochta Seachtraí agus leis an gCoimisiún.

Gan dochar do shrianta dá bhforáiltear de bhun Airteagal 25 de Rialachán (AE) 2018/1725, déanfar feidhmiú na gceart ag na hábhair sonraí, amhail an ceart chun rochtana, chomh maith leis na cearta chun ceartúcháin nó chun agóid a dhéanamh, a fhreagairt i gcomhréir le Rialachán (AE) 2018/1725.

Coimeádfar sonraí pearsanta go ceann 5 bliana ón uair a bhaintear an t-ábhar sonraí de liosta na ndaoine atá faoi réir na mbeart sriantach nó ón uair a dtéann bailíocht an bhirt in éag, nó go ceann ré na n-imeachtaí cúirte i gcás tús a bheith curtha leo.

Gan dochar d’aon leigheas breithiúnach, riaracháin nó neamhbhreithiúnach, féadfaidh ábhair sonraí gearán a thaisceadh leis an Maoirseoir Eorpach ar Chosaint Sonraí i gcomhréir le Rialachán (AE) Uimh. 2018/1725 (edps@edps.europa.eu).

(1) IO L 295, 21.11.2018, lch. 39.

(2) IO L 100, 14.4.2011, lch. 51.

(3) IO LI 293 14.11.2022, lch. 43

(4) IO L 100, 14.4.2011, lch. 1.

(5) IO LI 293 14.11.2022, lch. 13
Fógra arna eisiúint ag Aireacht Chomhshaoil Phoblacht na Seice, i gcomhréir le hAirteagal 3(2) de Threoir 94/22/CE ó Pharlaimint na hEorpa agus ón gComhairle maidir leis na coinníollacha a bhaineann le húdaruithe a dheonú agus a úsáid chun sirtheoireacht, taiscéalaíocht agus táirgeadh a dhéanamh ar hidreacarbóin

(2022/C 426/11)

I gcomhréir le hAirteagal 3(2) de Threoir 94/22/CE ó Pharlaimint na hEorpa agus ón gComhairle maidir leis na coinníollacha i ndáil le húdaruithe a dheonú agus a úsáid chun sirtheoireacht, taiscéalaíocht agus táirgeadh a dhéanamh ar hidreacarbóin, tugann an Aireacht Chomhshaoil fógra leis seo go bhfuil iarratas faighte aici ar réamhthoiliú le haghaidh togra chun láithreán eastósctha Stonava I a bhunú chun an taisce gáis nádúrtha a bhaineann le seam guail Důl 9.květen (uimhir chlárúcháin taisce 070200) a shaothrú. Baineann an t-iarratas le limistéar polagánach de thart ar 11,507524 km.2. Tá an limistéar suite laistigh de limistéar cadastrach bhardais Karviná-Doly, Stonava, Albrechtice u Českého Těšína agus Horní Suchá i Réigiún Moravia-Silesia (oirthuaisceart Phoblacht na Seice).

Maidir leis an Treoir a luaitear sa teideal agus le hAlt 24 de Ghníomh Uimh. 44/1988 maidir le hacmhainní mianraí a chosaint agus a shaothrú (an tAcht Mianadóireachta), arna leasú, tugann Aireacht Chomhshaoil Phoblacht na Seice cuireadh do dhaoine dlítheanacha nó nádúrtha atá údaraithe chun gníomhaíochtaí mianadóireachta a dhéanamh (eintitis chonarthacha) iarratas iomaíoch a chur isteach ar réamhthoiliú chun láithreán eastósctha a bhunú sa limistéar atá sonraithe thuas.

Is í an Aireacht Chomhshaoil an t-údarás atá inniúil chun an cinneadh a dhéanamh. Tá na critéir, na coinníollacha agus na ceanglais atá leagtha síos in Airteagal 5(1) agus (2) agus in Airteagal 6(2) den Treoir leagtha amach ina n-iomláine i reachtaíocht Phoblacht na Seice i nGníomh Uimh. 44/1988 maidir le hacmhainní mianraí a chosaint agus a shaothrú (an tAcht Mianadóireachta), arna leasú.

Féadfar iarratais a chur isteach le linn na 90 lá tar éis fhoilsiú an fhógra seo in Iris Oifigiúil an Aontais Eorpaigh agus ba cheart iad a sheoladh chuig an Aireacht Chomhshaoil ag an seoladh seo a leanas:

RNDr. Martin Holý ředitel odboru geologie Ministerstvo životního prostředí Vršovická 65 100 10 Praha 10 POBLACHT NA SEICE

Ní bhreithneofar iarratais a gheofar tar éis don tréimhse sin dul in éag. Déanfar cinneadh ar na hiarratais tráth nach déanaí ná 12 mhí tar éis don tréimhse sin dul in éag. Tá tuilleadh faisnéise ar fáil ach í a iarraidh ó roinn geolaíochta na hAireachta tríd an seoladh r-phoist martin.holy@mzp.cz..
Fógra le haghaidh na ndaoine atá faoi réir na mbeart sriantach dá bhforáiltear i gCinneadh 2010/788/CBES ón gComhairle, arna leasú le Cinneadh (CBES) 2022/2412 ón gComhairle agus Rialachán (CE) Uimh. 1183/2005 ón gComhairle, arna chur chun feidhme le Rialachán (AE) 2022/2401 a bhaineann le bearta sriantacha i bhfianaise na staide i bPoblacht Dhaonlathach an Chongó

(2022/C 469/05)

Tugtar an fhaisnéis seo a leanas ar aird na ndaoine a luaitear in Iarscríbhinn II a ghabhann le Cinneadh 2010/788/CBES ón gComhairle (1), arna leasú le Cinneadh (CBES) 2022/2412 ón gComhairle (2), agus in Iarscríbhinn Ia a ghabhann le Rialachán (CE) Uimh. 1183/2005 ón gComhairle (3), arna chur chun feidhme le Rialachán (AE) 2022/2401 ón gComhairle (4), a bhaineann le bearta sriantacha i bhfianaise na staide i bPoblacht Dhaonlathach an Chongó.

Tá cinneadh déanta ag Comhairle an Aontais Eorpaigh gur cheart leanúint de na daoine a ndéantar trácht orthu sna hIarscríbhinní thuasluaite a áireamh ar liosta na ndaoine agus na n-eintiteas atá faoi réir na mbeart sriantach dá bhforáiltear i gCinneadh 2010/788/CBES ón gComhairle agus i Rialachán (CE) Uimh. 1183/2005 ón gComhairle a bhaineann le bearta sriantacha i bhfianaise na staide i bPoblacht Dhaonlathach an Chongó. Tugtar na forais leis na daoine sin a ainmniú sna hiontrálacha ábhartha sna hiarscríbhinní sin.

Tugtar ar aird na ndaoine lena mbaineann gur féidir iarratas a dhéanamh chuig údaráis inniúla an Bhallstáit ábhartha nó na mBallstát ábhartha mar a léirítear sna suímh ghréasáin a liostaítear in Iarscríbhinn II a ghabhann le Rialachán (CE) Uimh. 1183/2005 ón gComhairle, chun údarú a fháil le cistí reoite a úsáid chun freastal ar riachtanais bhunúsacha nó chun íocaíochtaí sonracha a dhéanamh (cf. Airteagal 3 den Rialachán).

Féadfaidh na daoine lena mbaineann iarraidh ar athbhreithniú an chinnidh iad a áireamh ar an liosta thuasluaite, mar aon le doiciméadacht tacaíochta, a chur faoi bhráid na Comhairle roimh an 1 Meán Fómhair 2023, ag an seoladh seo a leanas:

Comhairle an Aontais Eorpaigh An Ardrúnaíocht RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË

R-phost: sanctions@consilium.europa.eu

Cuirfear aon bharúlacha a gheofar san áireamh chun críche an chéad athbhreithnithe eile ón gComhairle, de bhun Airteagal 9 de Chinneadh 2010/788/CBES.

Tugtar ar aird na ndaoine lena mbaineann freisin gur féidir an cinneadh ón gComhairle a chonspóid os comhair Chúirt Ghinearálta an Aontais Eorpaigh, i gcomhréir leis na coinníollacha a leagtar síos sa dara mír d’Airteagal 275, agus sa cheathrú agus sa séú mír d’Airteagal 263, den Chonradh ar Fheidhmiú an Aontais Eorpaigh.

(1) IO L 336, 21.12.2010, lch. 30.

(2) IO L 317, 9.12.2022, lch. 122.

(3) IO L 193, 23.7.2005, lch. 1.

(4) IO L 317, 9.12.2022, lch. 32.
Fógra le haghaidh na n-ábhar sonraí a mbeidh feidhm maidir leo ag na bearta sriantacha dá bhforáiltear i gCinneadh 2014/145/CBES ón gComhairle agus Rialachán (AE) Uimh. 269/2014 ón gComhairle a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin

(2022/C 433/11)

Dírítear aird na n-ábhar sonraí ar an bhfaisnéis seo a leanas i gcomhréir le hAirteagal 16 de Rialachán (AE) 2018/1725 ó Pharlaimint na hEorpa agus ón gComhairle (1).

Is é is bunús dlí don oibríocht phróiseála seo Cinneadh 2014/145/CBES ón gComhairle (2), arna leasú le Cinneadh (CBES) 2022/2233 ón gComhairle (3), agus le Rialachán (AE) Uimh. 269/2014 ón gComhairle (4), arna chur chun feidhme le Rialachán Cur Chun Feidhme (AE) 2022/2229 ón gComhairle (5).

Is í Roinn RELEX.1 in Ard-Stiúrthóireacht an Chaidrimh Sheachtraigh – RELEX Ardrúnaíocht na Comhairle (an Ardrúnaíocht) rialaitheoir na hoibríochta próiseála seo, agus is féidir dul i dteagmháil leis an roinn sin ag an seoladh seo a leanas:

Council of the European Union General Secretariat RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË

R-phost: sanctions@consilium.europa.eu

Is féidir dul i dteagmháil le hOifigeach Cosanta Sonraí na hArdrúnaíochta ag:

An tOifigeach Cosanta Sonraí

data.protection@consilium.europa.eu

Is é cuspóir na hoibríochta próiseála liosta na ndaoine atá faoi réir bearta sriantacha a bhunú agus a nuashonrú i gcomhréir le Cinneadh 2014/145/CBES, arna leasú le Cinntí (CBES) 2022/2233, agus le Rialachán (AE) Uimh. 269/2014, arna chur chun feidhme ag Rialachán Cur Chun Feidhme (AE) 2022/2229.

Is daoine nádúrtha a chomhlíonann na critéir maidir le liostú arna leagan síos i gCinneadh 2014/145/CBES agus i Rialachán (AE) Uimh. 269/2014 iad na hábhair sonraí.

Áirítear ar na sonraí pearsanta arna mbailiú na sonraí is gá chun an duine lena mbaineann a shainaithint i gceart, an ráiteas ar chúiseanna agus aon sonraí eile a bhaineann leis.

Is ceadmhach pé sonraí pearsanta a bhaileofar a roinnt, mar is gá, leis an tSeirbhís Eorpach Gníomhaíochta Seachtraí agus leis an gCoimisiún.

Gan dochar d’aon srianta dá bhforáiltear de bhun Airteagal 25 de Rialachán (AE) Uimh. 2018/1725, déanfar feidhmiú chearta na n-ábhar sonraí, amhail an ceart rochtana, chomh maith leis na cearta chun ceartúcháin nó chun agóid a dhéanamh, a rialú i gcomhréir le Rialachán (AE) Uimh. 2018/1725.

Coimeádfar sonraí pearsanta ar feadh 5 bliana ón uair a bhaintear an t-ábhar sonraí de liosta na ndaoine atá faoi réir na mbeart sriantach nó ón uair a théann bailíocht an bhirt in éag, nó ar feadh ré na n-imeachtaí cúirte i gcás tús a bheith curtha leo.

Gan dochar d’aon leigheas breithiúnach, riaracháin nó neamhbhreithiúnach, féadfaidh na hábhair sonraí gearán a thaisceadh leis an Maoirseoir Eorpach ar Chosaint Sonraí i gcomhréir le Rialachán (AE) 2018/1725(edps@edps.europa.eu).

(1) IO L 295, 21.11.2018, lch. 39.

(2) IO L 78, 17.3.2014, lch. 16.

(3) IO L 293, 14.11.2022, lch. 40.

(4) IO L 78, 17.3.2014, lch. 6.

(5) IO L 293, 14.11.2022, lch. 9.
Fógra le tabhairt ar aird na n-ábhar sonraí a mbeidh feidhm ina leith ag na bearta sriantacha dá bhforáiltear i gCinneadh (CBES) 2016/849 ón gComhairle agus Rialachán (AE) 2017/1509 ón gComhairle a bhaineann le bearta sriantacha i gcoinne Dhaon-Phoblacht Dhaonlathach na Cóiré

(2022/C 478/05)

Tugtar an fhaisnéis seo a leanas le haghaidh na n-ábhar sonraí, i gcomhréir le hAirteagal 16 de Rialachán (AE) 2018/1725 ó Pharlaimint na hEorpa agus ón gComhairle (1).

Is é is bunús dlí don oibríocht phróiseála sin Cinneadh (CBES) 2016/849 ón gComhairle (2), arna leasú le Cinneadh (CBES) 2022/xxx ón gComhairle (3), agus Rialachán (AE) 2017/1509 ón gComhairle (4), arna chur chun feidhme ag Rialachán Cur Chun Feidhme (AE) 2022/xxx ón gComhairle (5).

Is í roinn RELEX.1 in Ard-Stiúrthóireacht an Chaidrimh Sheachtraigh (RELEX) Ardrúnaíocht na Comhairle (an Ardrúnaíocht) rialaitheoir na hoibríochta próiseála seo, agus is féidir dul i dteagmháil leis an roinn sin ag an seoladh seo a leanas:

Comhairle an Aontais Eorpaigh An Ardrúnaíocht RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË

R-phost: sanctions@consilium.europa.eu

Is féidir dul i dteagmháil le hOifigeach Cosanta Sonraí na hArdrúnaíochta ag:

An tOifigeach Cosanta Sonraí

data.protection@consilium.europa.eu

Is é is cuspóir don oibríocht próiseála liosta na ndaoine atá faoi réir bearta sriantacha a bhunú agus a nuashonrú i gcomhréir le Cinneadh (CBES) 2016/849, arna leasú ag Cinneadh (CBES) 2022/xxx, agus Rialachán (AE) 2017/1509, arna chur chun feidhme ag Rialachán Cur Chun Feidhme (AE) 2022/xxx.

Is daoine nádúrtha iad na hábhair sonraí sin a chomhlíonann na critéir maidir le liostú arna leagan síos i gCinneadh (CBES) 2016/849 agus i Rialachán (AE) 2017/1509.

Áirítear ar na sonraí pearsanta arna mbailiú na sonraí is gá chun an duine lena mbaineann a shainaithint i gceart, an ráiteas ar chúiseanna agus aon sonraí eile a bhaineann leis.

Féadfar pé sonraí pearsanta a bhaileofar a chomhroinnt, de réir mar is gá, leis an tSeirbhís Eorpach Gníomhaíochta Seachtraí agus leis an gCoimisiún.

Gan dochar d’aon srianta dá bhforáiltear de bhun Airteagal 25 de Rialachán (AE) 2018/1725, déanfar feidhmiú chearta na n-ábhar sonraí, amhail an ceart rochtana, chomh maith leis na cearta chun ceartúcháin nó chun agóid a dhéanamh, a fhreagairt i gcomhréir le Rialachán (AE) 2018/1725.

Coimeádfar sonraí pearsanta ar feadh 5 bliana ón uair a bhaintear an t-ábhar sonraí de liosta na ndaoine atá faoi réir na mbeart sriantach nó ón uair a théann bailíocht an bhirt in éag, nó ar feadh ré na n-imeachtaí cúirte i gcás tús a bheith curtha leo.

Gan dochar d’aon leigheas breithiúnach, riaracháin nó neamhbhreithiúnach, féadfaidh na hábhair sonraí gearán a thaisceadh leis an Maoirseoir Eorpach ar Chosaint Sonraí i gcomhréir le Rialachán (AE) 2018/1725 (edps@edps.europa.eu).

(1) IO L 295, 21.11.2018, lch. 39.

(2) IO L 141, 28.5.2016, lch. 79.

(3) IO L 318 I, 12.12.2022, lch. 25.

(4) IO L 224, 31.8.2017, lch. 1.

(5) IO L 318 I, 12.12.2022, lch. 13.
Fógra ó Ghníomhaireacht Rialála Fuinnimh na Cróite maidir leis an nglao poiblí ar thairiscintí chun soláthróir gáis a roghnú faoin oibleagáid seirbhíse poiblí, glao atá le foilsiú de bhun Airteagail 61 agus 62 den Acht um an Margadh Gáis (Iris Oifigiúil, Uimh. 18/18 agus 23/20)

(2023/C 41/07)

An 11 Aibreán 2022 foilsíodh glao poiblí ar thairiscintí chun soláthróir gáis a roghnú faoin oibleagáid seirbhíse poiblí i dtaca le limistéar dáileacháin an oibreora córais dáileacháin Brod-plin d.o.o. le haghaidh thógáil agus chothabháil an líonra gáis, dáileadh agus soláthar gáis, táirgeadh, dáileadh agus soláthar fuinnimh theirmigh, Trg pobjede 5, Slavonski Brod.

Maidir leis an doiciméadacht a ghabhann leis an nglao poiblí ar thairiscintí chun soláthróir gáis a roghnú faoin oibleagáid seirbhíse poiblí i dtaca le limistéar dáileacháin an oibreora córais dáileacháin Brod-plin d.o.o. le haghaidh thógáil agus chothabháil an líonra gáis, dáileadh agus soláthar gáis, táirgeadh, dáileadh agus soláthar fuinnimh theirmigh, Trg pobjede 5, Slavonski Brod, foilsíodh í ar shuíomh gréasáin oifigiúil Ghníomhaireacht Rialála Fuinnimh na Cróite (www.hera.hr).
Fógra le haghaidh na n-ábhar sonraí a bhfuil feidhm maidir leo ag na bearta sriantacha dá bhforáiltear i gCinneadh (CBES) 2017/1775 ón gComhairle agus i Rialachán (AE) 2017/1770 ón gComhairle a bhaineann le bearta sriantacha i bhfianaise na staide i Mailí

(2023/C 17/03)

Dírítear aird na n-ábhar sonraí ar an bhfaisnéis seo a leanas i gcomhréir le hAirteagal 16 de Rialachán (AE) 2018/1725 ó Pharlaimint na hEorpa agus ón gComhairle (1).

Is é is bunús dlí don oibríocht phróiseála sin Cinneadh (CBES) 2017/1775 ón gComhairle (2), arna leasú le Cinneadh (CBES) 2022/2440 ón gComhairle (3), agus Rialachán (AE) 2017/1770 ón gComhairle (4), arna chur chun feidhme ag Rialachán Cur Chun Feidhme (AE) 2022/2436 ón gComhairle (5).

Is í Roinn RELEX 1 in Ard-Stiúrthóireacht an Chaidrimh Sheachtraigh (RELEX) Ardrúnaíocht na Comhairle (an Ardrúnaíocht) rialaitheoir na hoibríochta próiseála seo, agus is féidir dul i dteagmháil leis an roinn sin ag:

Comhairle an Aontais Eorpaigh An Ardrúnaíocht RELEX.1 Gnóthaí Domhanda agus Cothrománacha Rue de la Loi/Wetstraat 175 1048 Bruxelles/Brussel BELGIQUE/BELGIË

R-phost: sanctions@consilium.europa.eu

Is é cuspóir na hoibríochta próiseála liosta na ndaoine atá faoi réir bearta sriantacha a bhunú agus a nuashonrú i gcomhréir le Cinneadh (CBES) 2017/1775/CBES, arna leasú ag Cinneadh (CBES) 2022/2440, agus Rialachán (AE) Uimh. 2017/1770, arna chur chun feidhme ag Rialachán Cur Chun Feidhme (AE) 2022/243.

Is daoine nádúrtha iad na hábhair sonraí sin a chomhlíonann na critéir maidir le liostú arna leagan síos i gCinneadh (CBES) 2017/1775 agus i Rialachán (AE) 2017/1770.

Ar na sonraí pearsanta a bhailítear, áirítear pé sonraí is gá chun an té lena mbaineann a shainaithint i gceart, mar aon leis an ráiteas ar chúiseanna, agus aon sonraí eile dá mbaineann leis sin.

Féadfar pé sonraí pearsanta a bhaileofar a roinnt, de réir mar is gá, leis an tSeirbhís Eorpach Gníomhaíochta Seachtraí agus leis an gCoimisiún.

Gan dochar d’aon srianta dá bhforáiltear de bhun Airteagal 25 de Rialachán (AE) 2018/1725, déanfar feidhmiú chearta na n-ábhar sonraí, amhail ceart rochtana, chomh maith leis an gceart go ndéanfaí ceartúcháin agus an ceart chun agóid a dhéanamh, a fhreagairt i gcomhréir le Rialachán (AE) 2018/1725.

Déanfar sonraí pearsanta a choimeád go ceann 5 bliana ón uair a bhainfear an t-ábhar sonraí de liosta na ndaoine atá faoi réir na mbeart sriantach nó ón uair a rachaidh bailíocht an bhirt in éag, nó fad a mhairfidh imeachtaí cúirte i gcás inar cuireadh tús lena leithéidí.

Gan dochar d'aon leigheas breithiúnach, riaracháin nó neamhbhreithiúnach, féadfaidh ábhair sonraí gearán a thaisceadh leis an Maoirseoir Eorpach ar Chosaint Sonraí i gcomhréir le Rialachán (AE) 2018/1725 (edps@edps.europa.eu).

(1) IO L 295, 21.11.2018, lch. 39.

(2) IO L 251, 29.9.2017, lch. 23.

(3) IO L 319, 13.12.2022, lch. 68.

(4) IO L 251, 29.9.2017, lch. 1.

(5) IO L 319, 13.12.2022, lch. 8.
1.

Cinntear le Rialachán (CEE) Uimh. 574/72, maidir leis an ráta chun méideanna arna n-ainmniú in airgeadra eile a chomhshó go hairgeadra, gurb é a bheidh sa ráta sin an ráta a ríomhfaidh an Coimisiún agus a bheidh bunaithe ar mheán míosúil, le linn na tréimhse thagartha a shonraítear i mír 2, rátaí malairte tagartha na n-airgeadraí, arna bhfoilsiú ag an mBanc Ceannais Eorpach.
Is é cuspóir an Togra de réir an mheabhráin mhíniúcháin oibleagáidí na mBallstát a thabhairt isteach maidir le malartú sonraí oibreoirí eacnamaíocha a ghluaiseann earraí faoi Chaibidil V, roinn 2 de Threoir (AE) 2020/262 a choimeádtar sna cláir náisiúnta leis an gclár lárnach, lena gcumasófar malartú faisnéise iomlán agus lena laghdaítear an t-ualach riaracháin ar oibreoirí eacnamaíocha mar aon leis an riosca calaoise agus lena bhfeabhsaítear an comhar riaracháin idir údaráis inniúla na mBallstát.

D’fhonn na cuspóirí sin a bhaint amach, féachtar leis an Togra an nós imeachta maidir le malartú sonraí oibreoirí eacnamaíocha a ghluaiseann earraí faoi Fhionraí Dleachta a ailíniú le malartú sonraí na n-oibreoirí eacnamaíocha a ghluaiseann earraí faoi Dhleacht a Íoctar. Leis an ailíniú sin, rannchuideofar le digitiú an fhaireacháin ar ghluaiseachtaí earraí máil a scaoiltear lena dtomhailt ar chríoch Ballstáit amháin agus a aistríodh go críoch Ballstáit eile chun iad a sheachadadh ansin chun críocha tráchtála agus feabhsófar an comhrac i gcoinne na calaoise cánach, de réir an mheabhráin mhíniúcháin.
Líonrú na n-eagraíochtaí atá ag oibriú sna réimsí a chuimsíonnmisean an Údaráis Eorpaigh um Shábháilteacht Bia (EFSA)

(2022/C 494/02)

Foráiltear le hAirteagal 36(2) de Rialachán (CE) Uimh. 178/2002 (1) go ndéanfaidh “Bord Bainistíochta [an Údaráis Eorpaigh um Shábháilteacht Bia], ag gníomhú dó ar thogra ón Stiúrthóir Feidhmiúcháin, dréachtú ar liosta, a bheidh le cur ar fáil don phobal, d’eagraíochtaí inniúla atá ainmnithe ag na Ballstáit agus a d’fhéadfadh cabhrú leis an Údarás, ina n-aonar nó i líonraí, a mhisean a chomhlíonadh.”

Dhréachtaigh Bord Bainistíochta an EFSA an liosta den chéad uair an 19 Nollaig 2006 agus, ón uair sin i leith, déantar é:

i. a nuashonrú go rialta, bunaithe ar thograí ó Stiúrthóir Feidhmiúcháin an EFSA, agus athbhreithnithe nó tograí nua ainmniúcháin ó na Ballstáit á gcur san áireamh (de réir Airteagal 2(4) de Rialachán (CE) Uimh. 2230/2004 ón gCoimisiún (2)); agus

ii. a chur ar fáil don phobal ar shuíomh Gréasáin an EFSA, áit a bhfoilsítear an liosta is cothroime le dáta d’eagraíochtaí inniúla.

Tá an fhaisnéis sin faoi seach ar fáil ar láithreán gréasáin EFSA faoi na naisc seo a leanas:

i. an leasú is déanaí ar an liosta d’eagraíochtaí inniúla ag Bord Bainistíochta EFSA an 15 Nollaig 2022 – https://www.efsa.europa.eu/en/events/93rd-management-board-web-meeting; agus

ii. an liosta nuashonraithe d’eagraíochtaí inniúla – http://www.efsa.europa.eu/en/partnersnetworks/scorg.

Coinneoidh EFSA an fógra seo cothrom le dáta, go háirithe maidir leis na naisc shuíomh Gréasáin atá curtha ar fáil.

Le tuilleadh faisnéise a fháil, téigh i dteagmháil le Cooperation.Article36@efsa.europa.eu.

(1) Rialachán (CE) Uimh. 178/2002 ó Pharlaimint na hEorpa agus ón gComhairle an 28 Eanáir 2002 lena leagtar síos prionsabail ghinearálta agus riachtanais maidir le dlí faoi bhia, lena mbunaítear an tÚdarás Eorpach um Shábháilteacht Bia agus lena leagtar síos nósanna imeachta um shábháilteacht bia (IO L 31, 1.2.2002, lgh. 1).

(2) Rialachán (CE) Uimh. 2230/2004 ón gCoimisiún an 23 Nollaig 2004 lena leagtar síos rialacha mionsonraithe maidir le cur chun feidhme Rialachán (CE) Uimh. 178/2002 ó Pharlaimint na hEorpa agus ón gComhairle maidir leis an líonra eagraíochtaí atá ag oibriú sna réimsí a chuimsíonn misean an Údaráis Eorpaigh um Shábháilteacht Bia (IO L 379, 24.12.2004, lgh. 64), arna leasú go deireanach.
Cinneadh gníomhaíocht réitigh a dhéanamh maidir le Sberbank d.d.

(2022/C 231/09)

An 1 Márta 2022, chinn an Bord Réitigh Aonair scéim réitigh a ghlacadh i ndáil le Sberbank d.d. Tá an cinneadh sin bunaithe ar Airteagal 18 de Rialachán (AE) Uimh. 806/2014 (1). Is iad seo a leanas príomhghnéithe an chinnidh sin:

An dáta a glacadh an cinneadh 1 Márta 2022 Uimhir an Chinnidh SRB/EES/2022/21 Seolaí Banc Náisiúnta na Cróite Institiúid faoi réiteach Sberbank d.d. Cur i bhfeidhm dhíluacháil agus chomhshó chumhacht ionstraimí caipitil Níl Gníomhaíocht réitigh An Uirlis Díolta Gnó Ceannaitheoir Hrvatska Poštanska Banka Cabhair don chiste Níl

Is féidir tuilleadh eolais faoin gcinneadh seo a fháil ar shuíomh gréasáin oifigiúil an SRB: https://www.srb.europa.eu/en/cases

(1) IO L 225, 30.7.2014, lch. 1.
Cinneadh maidir le measúnú na gcoinníollacha le haghaidh réitigh i ndáil le Sberbank Europe AG

(2022/C 231/07)

An 1 Márta 2022, chinn an Bord Réitigh Aonair gan Sberbank Europe AG a chur faoi réiteach. Bhí an cinneadh sin bunaithe ar an gconclúid nár comhlíonadh coinníoll Airteagal 18(1)(c) de Rialachán (AE) Uimh. 806/2014 (1). Is iad seo a leanas príomhghnéithe an chinnidh sin:

An dáta a glacadh an cinneadh 1 Márta 2022 Uimhir an Chinnidh SRB/EES/2022/19 Seolaí Finanzmarktaufsicht Institiúid Sberbank Europe AG Cur i bhfeidhm dhíluacháil agus chomhshó chumhacht ionstraimí caipitil Níl Gníomhaíocht réitigh Níl Cabhair don chiste Níl

Is féidir tuilleadh eolais faoin gcinneadh seo a fháil ar shuíomh gréasáin oifigiúil an SRB: https://www.srb.europa.eu/en/cases

(1) IO L 225, 30.7.2014, lch. 1.